Neuradni čistopis

95. Uradni list RS, št. 95/2008 z dne 06.10.2008

4051. Odlok o porabi sredstev proračunske rezerve in namenskih sredstev, Stran 12925.



Na podlagi 49. člena Zakona o javnih financah (Uradni list RS, št. 79/99, 124/00, 79/01, 30/02, 110/02, 56/02, 127/06 in 14/07), 14. člena Statuta Občine Vojnik (Uradni list RS, št. 59/06 in 67/06) in 8. člena Odloka o proračunu Občine Vojnik za leto 2008 (Uradni list RS, št. 121/07, 62/08) je Občinski svet Občine Vojnik na 18. redni seji dne 25. 9. 2008 sprejel

O D L O K 
o porabi sredstev proračunske rezerve in namenskih sredstev
1. člen

Ta odlok ureja namen in višino porabe sredstev iz proračunske rezerve v letu 2008.

2. člen

Iz proračunske rezerve se zagotovijo finančna sredstva za odpravo posledic neurja z dne 18. 9. 2007 in 23. 8. 2008. Sredstva se zagotovijo na proračunski postavki »4020120 – proračunska rezerva« v višini 65.000 EUR. 
Sredstva zbrana na posebnem podračunu Občine Vojnik »pomoč ob naravnih in drugih nesrečah«, ki je bil odprt z namenom zbiranja prostovoljnih prispevkov se porabijo na proračunski postavki »4100110 – sanacija po neurju« in se porabijo za enak namen. 
Sredstva se porabijo za ureditev cest, bankin in sanacijo plazov na podlagi zapisnikov komisije za odpravo posledic naravnih in drugih nesreč, ki se nanašajo na neurje s poplavo z dne 18. 9. 2007 in neurje s točo z dne 23. 8. 2008.

3. člen

O dejanski porabi sredstev za odpravo posledic po neurju bo občinskemu svetu podano poročilo.

4. člen

Ta odlok začne veljati naslednji dan po objavi v Uradnem listu Republike Slovenije.

